ใครจะมาทาน buffet ร้านนี้แนะนำให้โทรจองล่วงหน้าก่อนนะคะ เรามาวันอาทิตย์เต็มทุกรอบเลย ดีนะโทรมาก่อน เรามาทานรอบเวลา 12.30-14.30 น.ค่ะ ก่อนอื่นต้องขอชื่นชมทางร้านที่มีการบริหารจัดการที่ดีค่ะ ถึงแม้คนจะเยอะประมาณ 160 คนในแต่ละรอบ แต่ก็ได้ทานอย่างเต็มที่คุ้มค่าคุ้มราคา 765 บาทมากๆ 
  เมนูที่เราชอบ (คหสต) นะคะ เราประทับใจมุมอาหารญี่ปุ่นมากๆค่ะ ทั้งซูชิและซาซิมิ อร่อย สด ตัวโรลแซลมอลสไปซี่เด็ดมากค่ะ กุ้งเผา กุ้งสดมากๆน้ำจิ้มแซ่บค่ะ ผัดไทอร่อยค่ะ ซุปเห็ดทรัฟเฟิลกลมกล่อมมาก ชอบค่ะ ของหวานอร่อยทุกเมนูเลย ไอศครีมเนื้อเข้มข้นมาก ช็อคโกแลตลาวาเข้มข้น โทสต์ก็นุ่มดี 
   ส่วนอันที่เรายังไม่ถูกใจนะคะ เสต็กเนื้อวากิวค่ะ เป็นเมนูที่ตั้งใจมาลองมาก แต่ไม่โดนค่ะ สั่งไปทั้งแบบ medium และ done ปรากฎว่าเนื้อเหนียวไปค่ะ ทานไปได้นิดเดียวเอง ตัวเนื้อรสชาติเฉยๆมากค่ะ น่าเสียดาย , หอยนางรมฝรั่งเศสทานกับน้ำจิ้มซีฟู๊ดแล้วไม่ค่อยเข้ากันเท่าไร ถ้าเป็นน้ำพริกเผากับใบกระถินน่าจะฟินกว่านี้ค่ะ (คหสต) 
   แต่โดยรวมเป็น buffet ที่เราประทับใจค่ะ